# ศึกหุ่นเหล็กกำปั้นถล่มปฐพี
ศึกหุ่นเหล็กกำปั้นถล่มปฐพี  เป็นภาพยนตร์แอ็คชันแนวนิยายวิทยาศาสตร์ นำแสดงโดยฮิวจ์ แจ็คแมน และกำกับโดยชอว์น เลวี ภาพยนตร์ชุดนี้อิงมาจาก "สตีล" ซึ่งเป็นเรื่องสั้น ค.ศ. 1956 ที่ประพันธ์โดยริชาร์ด แมเธสัน โดยเลวีได้จัดฉากภาพยนตร์เป็นงานแสดงประจำรัฐของอเมริกา และสิ่งที่อยู่ในสมัยเก่าของอเมริกา ศึกหุ่นเหล็กกำปั้นถล่มปฐพี ได้รับการพัฒนาหลายปีก่อนที่การผลิตได้เริ่มขึ้นในวันที่ 11 มิถุนายน ค.ศ. 2010 การถ่ายทำภาพยนตร์ใช้รัฐมิชิแกนเป็นสถานที่หลักในการถ่ายทำ หุ่นแอนิเมทรอนิกส์ได้สร้างขึ้นสำหรับภาพยนตร์ และเทคโนโลยีโมชันแคปเจอร์ได้นำมาใช้ในช่วงที่หุ่นยนต์ต่อสู้กัน ศึกหุ่นเหล็กกำปั้นถล่มปฐพี ได้เปิดตัวสู่สาธารณชนที่ออสเตรเลียในวันที่ 6 ตุลาคม ค.ศ. 2011 และในสหรัฐอเมริกากับแคนาดาวันที่ 7 ตุลาคม ค.ศ. 2011 โดยได้รับคำวิจารณ์ในเชิงบวก โดยภาพยนตร์ชุดนี้ได้เปิดตัวทั้งในโรงภาพยนตร์แบบธรรมดารวมถึงในแบบไอแม็กซ์

 เนื้อเรื่องย่อ 
ชาร์ลี เคนตัน ซึ่งเป็นนักมวยตกอับ เนื่องด้วยถูกแย่งงานไปโดยหุ่นยนต์ 8 ฟุต ซึ่งเขาไม่มีโอกาสได้เข้าร่วมแข่งขันใด ๆ ชาร์ลีจึงจำต้องทำหน้าที่เป็นโปรโมเตอร์มวยหุ่นยนต์ระดับพื้น ๆ มาสู้กัน โดยเดินทางจากสังเวียนแห่งหนึ่งไปยังอีกสังเวียนหนึ่ง และแล้ว แม็กซ์ ซึ่งเป็นบุตรชายที่เคยเหินห่างจากเขาไปก็ได้กลับมาใช้ชีวิตกับเขาอีกครั้งโดยไม่ตั้งตัว ซึ่งสองพ่อลูกคู่นี้ ได้ร่วมกันซ่อมแซมหุ่นธรรมดาตัวหนึ่งให้กลายเป็นผู้ท้าชิงฝีมือเยี่ยม เพื่อเดิมพันในสังเวียนที่ไร้ความปรานี นี่เป็นโอกาสสุดท้ายที่ชาร์ลีจะได้หวนกลับสู่ความยิ่งใหญ่อีกครั้งเรื่องย่อ Real Steel 

 นักแสดงนำ 
 ฮิวจ์ แจ็คแมน รับบทเป็น ชาร์ลี เคนตัน
 ดาโกตา โกโย รับบทเป็น แม็กซ์ เคนตัน

 หุ่นยนต์ที่ปรากฏตัว 
 อะตอม
 ซุส
 นอยซี่ บอย
 ไมดัส
 แอมบุช
 ทวิน ซิตี้
 อควอบ็อต
 บลูบ็อต
 ซิกชูเตอร์
 แบล็คแจ็ค
 เมโทร
 แบล็คท็อป
 ออไบโน
 กริดล็อก
 แอคเซลร็อด
 เดนเจอร์ โซน

 การสร้าง 
thumb|right|แจ็คแมนที่ซิดนีย์ ในรอบปฐมทัศน์เดือนกันยายน ค.ศ. 2011

การถ่ายทำภาพยนตร์เริ่มในเดือนมิถุนายน ค.ศ. 2010  และเสร็จสิ้นในวันที่ 15 ตุลาคม ค.ศ. 2010 . Abstract only: "Filming has concluded here on 'Real Steel,' 'Transformers 3,' 'Scream 4' and many other productions that made metro Detroit and nearby regions seem like Hollywood Midwest for the past few months". สถานที่ในการถ่ายทำครอบคลุมพื้นที่โดยรอบของดีทรอยต์ รัฐมิชิแกน และโดยทั่วทั้งรัฐ Cited to unavailable Detroit Free Press article, ""Hugh Jackman Coming to Michigan to Star in Big-Budget Sci-Fi Movie" , January 22, 2010. สำหรับฉากหุ่นยนต์ต่อสู้กัน ได้มีการใช้เทคโนโลยีโมชันแคปเจอร์ที่พัฒนาขึ้นสำหรับภาพยนตร์ อวตาร เข้ามาใช้ นอกจากนี้ยังมีชูการ์ เรย์ เลนเนิร์ด ซึ่งเป็นนักมวยสากลที่มีชื่อเสียงมาเป็นที่ปรึกษาในฉากต่อสู้ของภาพยนตร์ชุดนี้อีกด้วย

 การตอบรับ 
 การตอบรับด้านคำวิจารณ์ 
ศึกหุ่นเหล็กกำปั้นถล่มปฐพี ได้รับการตอบรับเชิงบวกจากนักวิจารณ์ เว็บไซต์รอตเทนโทเมโทส์ระบุว่า 58 เปอร์เซ็นต์จาก 192 นักวิจารณ์มอบความเห็นในเชิงบวก โดยมีคะแนนเฉลี่ยที่ 5.8 จาก 10 คะแนน ส่วนเว็บไซต์เมทาคริติก คิดค่าคะแนนเฉลี่ยจาก 100 ความเห็นของนักวิจารณ์หลัก โดยให้คะแนนภาพยนตร์ชุดนี้ที่ 56 คะแนน ซึ่งอิงจาก 34 ความเห็น ในขณะที่ผลสำรวจของซินีมาสกอร์รายงานเกรดที่ผู้ชมมอบให้อยู่ที่ A บวก จากเกรด A ถึง F 

 บ็อกซ์ออฟฟิศ 
ศึกหุ่นเหล็กกำปั้นถล่มปฐพี ทำรายรับที่ 82,547,000 เหรียญในอเมริกาเหนือ และ 159,900,000 เหรียญในภูมิภาคอื่น ณ วันที่ 11 พฤศจิกายน ค.ศ. 2011 ซึ่งรวมทั้งหมดทั่วโลกได้ที่ 242,447,000 เหรียญ โดยคิดเป็นช่วงเปิดตัวทั่วโลกที่ 49.4 ล้านเหรียญ ในอเมริกาเหนือ ภาพยนตร์ชุดนี้อยู่ในอันดับสูงสุดของบ็อกซ์ออฟฟิศที่ 8.5 ล้านดอลลาร์สหรัฐในวันเปิดตัว และ 27.3 ล้านเหรียญรวมช่วงสุดสัปดาห์เปิดตัว และมีการอ้างว่าทำยอดนำภาพยนตร์เรื่องใหม่ที่เปิดตัว (การเมืองกินคน) รวมถึงเป็นฝ่ายครองส่วนแบ่งมากกว่า ภาพยนตร์ชุดนี้ได้ทำการเปิดตัวใน 11 ประเทศเป็นครั้งแรก ซึ่งรวมถึงบ้านเกิดที่ประเทศออสเตรเลียของฮิวจ์ แจ็คแมน